Kalevi jalaväepataljoni ajateenijal tuvastati koroonaviirusAvaldatud: 24 aprill, 2020
Ühel kaitseväe õppusel Tornaado osalenud Kalevi jalaväepataljoni ajateenijal tuvastati eile koroonaviirus, ajateenija suunati ravile koduväeossa kaitseväe Paldiski linnakusse.
Ajateenija jaokaaslased ja temaga lähiajal vahetuid kokkupuuteid omanud kaasteenistujad, kokku 24 inimest, paigutati Paldiski väeosas isolatsiooni. Nakatanud ajateenija on oma lähedastega ühendust võtnud. Õppus Tornaado lõppeb täna.
Haigestunuga vahetuid kokkupuuteid omanud jäävad isoleerituks kaheks nädalaks. Isolatsiooni paigutatud sõduritega saab ühendust nende isiklike mobiilitelefonide kaudu, samuti on võimalik neile Paldiski linnakusse saata pakke kas posti teel või jättes pakk väeosa pääslasse.